
KRITERIJI OCENJEVANJA ZNANJA PRI POUKU MATEMATIKE NA PREDMETNI STOPNJI

CILJI
Temeljni cilji zajemajo najpomembnejše znanje, ki so pogoj za napredovanje, razumevanje in učenje novih vsebin. 
Zahtevnejši cilji niso nujni za uspešno napredovanje in so pogosto tudi težji za razumevanje.

Za vse učence načrtujemo, obravnavamo in želimo doseči vsaj temeljne cilje.

PREVERJANJE znanja se nanaša na to, kako učenec razume učne vsebine pred, med in ob koncu obravnave vsebin.

OCENJEVANJE znanja je ugotavljanje in vrednotenje doseženega znanja po tem, ko je bila snov posredovana, utrjena in je bilo preverjeno, kako so jo učenci razumeli in usvojili. 
Učenčevo znanje se lahko oceni pri samem pouku, ter pri katerikoli dejavnosti v okviru pouka, kot npr. na tehniških in naravoslovnih dnevih. Prav tako se lahko oceni sledeče:
· reševanje kompleksnih nalog,
· če učenec sodeluje na tekmovanju se mu za doseženo srebrno ali zlato priznanje vpiše ocena pet,
· vsak učenec lahko dobi oceno po kriterijih za ocenjevanje predstavitev matematičnega problema, katere sestavni del je lahko tudi plakat,
· pri urah aktivnosti. 

V vsakem ocenjevalnem obdobju dobi vsak učenec vsaj dve ustni oceni in vsaj dve pisni oceni. 

OCENJEVANJE PISNIH IZDELKOV
	%
	OCENA

	0 - 49
	nzd(1)

	50 - 62
	zd(2)

	63 - 75
	db(3)

	76 - 88
	pdb(4)

	89 - 100
	odl(5)


· Ocenjevanje pisnih izdelkov je planirano 4x letno.
· Učenci so pravočasno obveščeni.
· Za vsako ocenjevanje so določene vsebine, ki jih test zajema.
· Predhodno preverimo znanje s testom preverjanja.


Tabela 1: Ocenjevalna lestvica

USTNO OCENJEVANJE ZNANJA
· Ustno ocenjevanje je planirano vsaj 2x letno.
· Pri ustnem spraševanju se preverja učenčevo poznavanje teorije in uporaba teorije na konkretnih primerih.

DRUGI NAČINI PRIDOBIVANJA OCEN
· geometrijski narek,
· plakat,
· govorni nastop z matematično vsebino,


OCENJEVANJE V ČASU POUKA NA DALJAVO

V primeru izvajanja pouka na daljavo lahko učence pridobi pisno in ustno oceno. 
Oceno lahko pridobi tudi iz sodelovanja in opravljanja dejavnosti znotraj spletnih učilnic.
Ocenijo se oddane naloge, opravljeni kvizi narejeni znotraj učilnic, rešene aktivnosti, sodelovanje pri srečanjih na daljavo, itd…

UKREPI V IZJEMNIH SITUACIJAH PRI OCENJEVANJU ZNANJA
V izogib morebitnim kršitvam, ki bi se lahko pojavile pri postopku ocenjevanja, smo učiteljice matematike sprejele naslednje sklepe:
· V primeru kršitev učenca pri pisnem ocenjevanju znanja (kakršnokoli sodelovanje s sošolci, obračanje po razredu, pogovor, uporaba nedovoljenih pripomočkov…) se učenca prvič opozori, drugič pa se mu test odvzame. Pri vrednotenju izdelka ocenimo tisto, kar je učenec napisal do odvzema testa, ne glede na to, koliko časa je učenec pisal test.
· Če učenec odda prazen test, s tem ne pokaže doseganja minimalnih standardov. Učitelj takšen test ovrednoti z nezadostno oceno.
· Učenci so po končanem testu dolžni test oddati učitelju, da ga ta lahko oceni. Učitelj vsakokrat preveri, ali so mu test oddali vsi učenci. Če se izkaže, da učenec testa ni oddal, s tem ni pokazal doseganja minimalnih standardov in je ocenjen z oceno negativno.
· Učenec ne more odkloniti ustnega spraševanja, če le to poteka skladno s Pravilnikom o preverjanju in ocenjevanju znanja ter napredovanju učencev v 9-letni OŠ. Če zavrne spraševanje, mu učitelj zastavi predvidena vprašanja. Če učenec nanje ne odgovarja, ne pokaže doseganja minimalnih standardov in je zaradi tega ocenjen z negativno oceno.
· Odsotnost učenca pri pisnem ocenjevanju znanja: Če je učenec odsoten na dan pisnega ocenjevanja znanja in je njegova odsotnost en ali dva dni, učenec piše pisno ocenjevanje znanja, takoj po prihodu k pouku. V primeru, da je učenec odsoten več kot dva dni, se za datum pisnega ocenjevanja znanja dogovorimo z učencem individualno. 

USTNO OCENJEVANJE – MATEMATIKA

	OCENA
	KRITERIJI OCENJEVANJA

	ODLIČNO
	· jasno utemelji pomen matematičnih pojmov, prepričljivo argumentira trditve, dela brez napak, samostojno, pravilno sklepa
· se jasno matematično izraža, ima prepričljiv nastop, uporabi več različnih metod (slike, skice, različni zapisi…)
· učinkovito uporablja podatke, oziroma navodila ter matematične tehnike. Jasno in učinkovito interpretira, naredi sintezo podatkov
· ima učinkovito samokontrolo, kreativno išče poti reševanja, kritično presoja rezultate

	PRAV DOBRO
	· primerno utemelji, poskuša oblikovati argumente, a ne povsem samostojno, prepozna napake in jih popravi
· izraža se ustrezno, uporabi le nekatere metode in tehnike izražanja
· pravilno uporabi podatke in navodila, primerno interpretira in naredi sintezo
· ima nedosledno samokontrolo, izbere pravilno pot reševanja, delno presoja rezultate

	DOBRO
	· pravilno reproducira znanje, a brez utemeljevanja in argumentiranja, naredi napake, ki jih ne prepozna, a jih ob pomoči večino popravi
· matematično se le delno pravilno izraža in ima neprepričljiv nastop
· pri prepoznavanju podatkov, izbiri tehnik, potrebuje pomoč, a jih pri tem pravilno uporablja
· ima slabo samokontrolo,  kreativnost je zelo majhna, ob pomoči razmisli o smiselnosti rezultatov

	ZADOSTNO
	· reproducira brez utemeljevanja, napake ne prepozna, napačno sklepa
· matematično se slabo izraža, dela pogoste napake
· ne prepozna uporabnosti podatkov, ob pomoči pokaže rutinsko znanje
· nima samokontrole in kreativnosti, kljub pomoči ne zna presoditi smiselnosti rezultatov

	NEZADOSTNO
	· ne odgovori ali napačno odgovori, ne razume pomoči ali dodatnih vprašanj
· ne izraža se v matematičnem jeziku ali sploh ne odgovarja
· kljub pomoči ne prepozna uporabnosti
· nima miselnih navad



KONČNA OCENA NI ARITMETIČNA SREDINA VSEH PRIDOBLJENIH OCEN, TEMVEČ JE POVZETEK CELOLETNEGA DELA, PRI NJEJ SE UPOŠTEVA:

· OCENE IZ OBEH OCENJEVALNIH OBDOBJI
· SODELOVANJE PRI REDNEM POUKU
· SODELOVANJE PRI DELU NA DALJAVO
· REDNO OPRAVLJANJE DOMAČIH NALOG
· UREJENOST ZVEZKOV IN SAMOSTOJNIH DELOVNIH ZVEZKOV
· PRINAŠANJE UČNIH PRIPOMOČKOV…

… IN NAVSEZADNJE TUDI ODNOS DO PREDMETA SAMEGA

